# Работни режими

##

- Регулирайте дълбочината на рязане съобразно дебелината на стената на обработвания детайл. От обратната страна на детайла дискът трябва да се подава на разстояние, по‑малко от една височина на зъба.

Освободете застопоряващия лост (22). За по‑малка дълбочина на врязване издърпайте циркуляра от основната плоча (12), за по‑голяма – съответно го приближете към основната плоча (12). Настройте желаната дълбочина на врязване, като я отчитате по скалата. Отново затегнете застопоряващия лост (22).

Ако след освобождаване на застопоряващия лост (22) не можете да промените докрай дълбочината на врязване, издърпайте застопоряващия лост (22) от ръчния циркуляр и го наклонете надолу. След това отпуснете застопоряващия лост (22). Повторете тази операция, докато желаната дълбочина на врязване може да бъде установена.

Ако след затягане на застопоряващия лост (22) установената дълбочина на врязване не се фиксира достатъчно здраво, издърпайте застопоряващия лост (22) от ръчния циркуляр и го наклонете нагоре. След това отпуснете застопоряващия лост (22). Повторете тази операция, докато дълбочината на врязване се фиксира достатъчно здраво

##

Най-добре е да поставите електроинструмента легнал на челната страна на предпазния кожух (15).

Развийте винтовете с крилчата глава (6). Наклонете ръчния циркуляр настрани. Настройте желания наклон, като отчитате по скалата (5) . Отново затегнете винтовете с крилчата глава (6).

Указание: При срезове под наклон дълбочината на среза е по-малка от стойността, която се отчита по скалата (23).

##

Маркировката 0° (9) показва позицията на циркулярния диск при рязане под прав ъгъл. Маркировката 45° (8) показва позицията на циркулярния диск при рязане под ъгъл от 45°.

За прецизно отрязване по размер поставете циркуляра на детайла, както е показано на фигурата. Най-добре е предварително да извършите пробен срез.