# Odsávanie prachu a triesok

Prach z niektorých materiálov, napr. z náterov obsahujúcich olovo, z niektorých druhov dreva, minerálov a kovu môže byť zdraviu škodlivý. Kontakt s takýmto prachom alebo jeho vdychovanie môže vyvolávať alergické reakcie a/alebo ochorenia dýchacích ciest používateľa alebo osôb, ktoré sa nachádzajú v blízkosti.
Určité druhy prachu, ako napríklad prach z dubového alebo z bukového dreva, sa považujú za rakovinotvorné, predovšetkým v spojení s prídavnými látkami, ktoré sa používajú na ošetrenie dreva (chróman, prostriedky na ochranu dreva). Materiál, ktorý obsahuje azbest, smú opracovávať len odborníci.

- Používajte podľa možnosti také odsávanie prachu, ktoré je pre daný materiál vhodné.
- Postarajte sa o dobré vetranie svojho pracoviska.
- Odporúčame používať masku na ochranu dýchacích ciest s filtrom triedy P2.

Dodržiavajte aj predpisy vašej krajiny týkajúce sa obrábaných materiálov.

- Zabráňte usadzovaniu a hromadeniu prachu na pracovisku. Prach sa môže ľahko zapáliť.

## Montáž odsávacieho adaptéra (pozri obrázok E)

Nasaďte odsávací adaptér (25) na otvor na vyhadzovanie triesok (14) tak, aby zapadol. Zaistite odsávací adaptér (25) dodatočne skrutkou (26).

Na odsávací adaptér (25) sa môže pripojiť sacia hadica s priemerom 35 mm.

- Odsávací adaptér nesmie byť namontovaný bez pripojeného externého odsávania. Inak by sa mohol odsávací kanál upchať.

- Na odsávací adaptér sa nesmie pripojiť vrecko na prach. Odsávací systém by sa mohol upchať.

Na zabezpečenie optimálneho odsávania treba odsávací adaptér (25) pravidelne čistiť.