# Sahanterän asennus/vaihto

- Irrota pistotulppa pistorasiasta ennen kaikkia sähkötyökaluun kohdistuvia töitä.

- Käytä työkäsineitä, kun asennat sahanterän. Sahanterää kosketettaessa on olemassa loukkaantumisvaara.

- Älä missään tapauksessa käytä hiomalaikkoja käyttötarvikkeena.

- Käytä vain sahanteriä, jotka ovat tämän käyttöoppaan ja sähkötyökalun tietojen mukaisia ja testattu ja merkitty standardin EN 847‑1 mukaan.

##

Kun vaihdat terän, aseta sähkötyökalu mieluiten moottorikotelon päätypuolen varaan.

- Paina karan lukituspainiketta (4) ja pidä sitä painettuna.

- Älä paina karan lukituspainiketta (4) ennen kuin sahan kara on pysähtynyt. Muussa tapauksessa sähkötyökalu saattaa vaurioitua.

- Ruuvaa kuusiokoloavaimella (17) kiristysruuvi (18) ulos kiertosuuntaan ➊.

- Käännä heilurisuojus (11) taakse ja pidä siitä kiinni.

- Irrota kiristyslaippa (19) ja sahanterä (20) kiinnityslaipalla varustetusta karasta (21).

##

Tämän käyttöoppaan lopussa on suositeltavien sahanterien yleiskatsaus.

##

Kun vaihdat terän, aseta sähkötyökalu mieluiten moottorikotelon päätypuolen varaan.

- Puhdista sahanterä (20) ja kaikki asennettavat kiristysosat.

- Käännä heilurisuojus (11) taakse ja pidä siitä kiinni.

- Aseta sahanterä (20) kiinnityslaipalla varustettuun karaan (21). Hampaiden leikkaussuunnan (sahanterään merkityn nuolen suunta) ja suojukseen (15) merkityn pyörimissuuntanuolen pitää vastata toisiaan.

- Aseta kiristyslaippa (19) paikalleen ja ruuvaa kiinnitysruuvi (18) kiinni kiertosuuntaan ➋. Huomioi kiinnityslaipalla varustetun karan (21) ja kiristyslaipan (19) oikea asennusasento.

- Paina karan lukituspainiketta (4) ja pidä sitä painettuna.

- Kiristä kuusiokoloavaimella (17) kiinnitysruuvia (18) kiertosuuntaan ➋. Kiristystiukkuuden tulee olla 6–9 Nm, tämä vastaa käsitiukkuutta plus ¼ kierrosta.