# Navodila za delo

- Pred začetkom kakršnih koli del na električ‌nem orodju izvlecite omrežni vtič iz vtičnice.

Širina reza je odvisna od uporabljenega žaginega lista.

Zavarujte žagine liste pred sunki in udarci.

Za kakovostne reze električno orodje vodite enakomerno in ga rahlo potiskajte vzdolž reza. Premočno potiskanje naprej znatno zmanjšuje življenjsko dobo nastavkov in lahko povzroči poškodbe električnega orodja.

Orodje vedno enakomerno pomikajte in pazite, da ostane število vrtljajev žaginega lista nespremenjeno. Sile pri pomikanju ne povečujte (npr. pri obdelovanju vlažnega lesa, gradbenega lesa, impregniranega pod tlakom, ali vejevja), saj se s tem zmanjša število vrtljajev, kar lahko privede do pregretja zobcev na žaginem listu.

Zmogljivost žaganja in kakovost reza sta v največji meri odvisna od stanja žaginega lista in od oblike njegovih zob. Zato uporabljajte samo ostre žagine liste, ki so primerni za obdelovanec, ki ga boste žagali.

Ko začnete žagati ali nadaljujete z žaganjem, poskrbite, da je žagin list centriran v izžagani reži in da zobci žaginega lista niso zagozdeni v obdelovancu. S tem preprečite, da bi prišlo do povratnega udarca ali da bi žagin list odbilo iz obdelovanca.

##

Pravilna izbira žaginega lista je odvisna od vrste lesa, kakovosti lesa in od tega, ali bo potrebno vzdolžno ali prečno žaganje.

Pri vzdolžnih rezih smreke nastajajo dolgi ostružki v obliki spiral.

Bukov in hrastov prah je posebej nevaren za zdravje, zato vedno uporabljajte sesalnik prahu.

##

Vzporedno vodilo (10) omogoča natančne reze vzdolž roba obdelovanca oz. rezanje enakomernih pasov.

Odvijte krilni vijak (7) in pomaknite skalo vzporednega vodila (10) skozi vodilo v osnovno ploščo (12). Na skali nastavite želeno širino reza z izbiro ustrezne oznake rezalnega kota (9) oz. (8), glejte poglavje „Oznake rezov“. Nato spet privijte krilni vijak (7).

##

Za žaganje velikih obdelovancev ali za žaganje ravnih robov lahko kot pomožni prislon na obdelovanec pritrdite desko ali letev in krožno žago nato z osnovno ploščo pomikate ob pomožnem prislonu.