# Usisavanje prašine/piljevine

Prašine od materijala kao što je premaz koji sadrži olovo, neke vrste drveta, minerali i metal mogu biti štetni po zdravlje. Dodir ili udisanje prašine mogu izazvati alergijske reakcije i/ili oboljenja disajnih puteva radnika ili osoba koje se nalaze u blizini.
Neke prašine kao od hrasta i bukve važe kao izazivači raka, posebno u vezi sa dodatnim materijama za obradu drveta (hromati, zaštitna sredstva za drvo). Sa materijalom koji sadrži azbest smeju raditi samo stručnjaci.

- Koristite što je više moguće usisavanje prašine pogodno za materijal.
- Pobrinite se za dobro provetravanje radnog mesta.
- Preporučuje se, da se nosi zaštitna maska za disanje sa klasom filtera P2.

Obratite pažnju na propise za materijale koje treba obrađivati u Vašoj zemlji.

- Izbegavajte sakupljanje prašine na radnom mestu. Prašine se mogu lako zapaliti.

## Montaža usisnog adaptera (pogledajte sliku E)

Priključite usisni adapter (25) na izbacivač opiljaka (14) tako da nalegne. Dodatno osigurajte usisni adapter (25) pomoću zavrtnja (26).

Na usisni adapter (25) možete da priključite usisno crevo prečnika 35 mm.

- Usisni adapter ne sme da se montira bez priključenog usisivača sa strane. Usisni kanal se inače može začepiti.

- Na usisni adapter ne smete da postavite vreću za prašinu. Usisni sistem se inače može zapušiti.

Da biste obezbedili optimalno usisavanje, morate redovno da čistite usisni adapter (25).