# Tolmu/saepuru äratõmme

Pliisisaldusega värvide, teatud puiduliikide, mineraalide ja metalli tolm võib kahjustada tervist. Tolmuga kokkupuude ja tolmu sisse‌hingamine võib põhjustada seadme kasutajal või läheduses viibivatel inimestel allergilisi reaktsioone ja/või hingamisteede haigusi.
Teatud tolm, näiteks tamme- ja pöögitolm, on vähkitekitava toimega, iseäranis kombi‌natsioonis puidutöötlemisel kasutatavate lisaainetega (kromaadid, puidukaitsevahen‌did). Asbesti sisaldavat materjali tohivad töödelda üksnes vastava ala asjatundjad.

- Kasutage konkreetse materjali eemaldamiseks sobivat tolmuimejat.
- Tagage töökohas hea ventilatsioon.
- Soovitav on kasutada hingamisteede kaitsemaski filtriga P2.

Pidage kinni töödeldavate materjalide suhtes Teie riigis kehtivatest eeskirjadest.

- Vältige tolmu kogunemist töökohta. Tolm võib kergesti süttida.

## Imemisadapteri paigaldamine (vt jn E)

Asetage imemisadapter (25) laastude väljapaiskeavale (14) nii et ta fikseerub. Kinnitage imemisadapter (25) lisaks kruviga (26).

Imemisadapteriga (25) saab ühendada 35 mm imivooliku.

- Imemisadapterit ei tohi paigaldada ilma, et oleks ühendatud väline imiseade. Vastasel korral võib tolmueemalduskanal ummistuda.

- Imemisadapteriga ei tohi ühendada tolmukotti. Vastasel korral võib tolmueemaldussüsteem ummistuda.

Optimaalse imemise tagamiseks tuleb imemisadapterit (25) korrapäraselt puhastada.