# Saeketta paigaldamine/vahetamine

- Enne mistahes tööde teostamist elektrilise tööriista kallal tõmmake pistik pistikupesast välja.

- Saeketta paigaldamisel kandke kaitsekindaid. Saekettaga kokkupuutel võite end vigastada.

- Ärge kunagi kasutage lihvkettaid vahetatava tööriistana.

- Kasutage üksnes käes‌olevas kasutusjuhendis esitatud ja elektrilisele tööriistale märgitud andmetele vastavaid saekettaid, mida on vastavalt standardile EN 847-1 testitud ja asjaomaselt tähistatud.

##

Tööriista vahetamiseks on kõige parem asetada elektriline tööriist mootorikorpuse esiküljele.

- Vajutage spindli lukustusnuppu (4) ja hoidke seda all.

- Vajutage spindli lukustusnuppu (4) ainult seisva saespindli korral. Vastasel korral võite kahjustada elektrilist tööriista.

- Keerake kinnituskruvi (18) sisekuuskantvõtmega (17) pöörlemissuunas ➊ välja.

- Lükake pendel-kaitsekate (11) tagasi ja hoidke seda kinni.

- Võtke kinnitusäärik (19) ja saeketas (20) tugiäärikuga saespindlilt (21) ära.

##

Ülevaate soovitatud saeketastest leiate selle kasutusjuhendi lõpust.

##

Tööriista vahetamiseks on kõige parem asetada elektriline tööriist mootorikorpuse esiküljele.

- Puhastage saeketas (20) ja kõik paigaldatavad kinnitusdetailid.

- Lükake pendel-kaitsekate (11) tagasi ja hoidke seda kinni.

- Asetage saeketas (20) tugiäärikuga saespindlile (21). Hammaste lõikesuund (noole suund saekettal) ja pöörlemissuuna nool kaitsekattel (15) peavad ühtima.

- Pange kinnitusäärik (19) peale ja keerake kinnituskruvi (18) pöörlemissuunas ➋ sisse. Jälgige tugiäärikuga saespindli (21) ja kinnitusääriku (19) õiget paigaldusasendit.

- Vajutage spindli lukustusnuppu (4) ja hoidke seda all.

- Pingutage kinnituskruvi (18) sisekuuskantvõtmega (17) pöörlemissuunas ➋ kinni. Pingutusmoment peab olema 6–9 Nm, mis vastab käega keeramisele pluss ¼ pööret.