# Por- és forgácselszívás

Az ólomtartalmú festékrétegek, egyes fafaj‌ták, ásványok és fémek pora egészségkárosí‌tó hatású lehet. A poroknak a kezelő vagy a közel‌ben tartózkodó személyek által történő megérintése vagy belégzése allergikus reak‌ciók‌at és/vagy a légutak megbetegedését vonhatja maga után.
Egyes faporok, például tölgy- és bükkfaporok rákkeltő hatásúak, főleg ha a faanyag kezeléséhez más anyagokat is felhasználtak (kromát, favédő vegyszerek). A készülékkel azbesztet tartalmazó anyagokat csak szakembereknek szabad megmunkálniuk.

- A lehetőségek szerint használjon az anyagnak megfelelő porelszívást.
- Gondoskodjon a munkahely jó szellőztetéséről.
- Ehhez a munkához célszerű egy P2 szűrőosztályú porvédő álarcot használni.

A feldolgozásra kerülő anyagokkal kapcsolat‌ban tartsa be az adott országban érvényes előírásokat.

- Gondoskodjon arról, hogy a munkahelyén ne gyűlhessen össze por. A porok könnyen meggyulladhatnak.

## Az elszívó-adapter felszerelése (lásd a E ábrát)

Tolja rá a (25) elszívó adaptert a (14) forgácskivetőre, amíg az bepattan. A (25) elszívó adaptert kiegészítésképpen még a (26) csavarral is rögzítse.

A (25) elszívó adapterhez egy 35 mm átmérőjű elszívó tömlőt lehet csatlakoztatni.

- Az elszívó-adaptert nem szabad csatlakoztatott külső porelszívás nélkül felszerelni. Az elszívó csatorna másképpen eldugulhat.

- Az elszívó-adapterhez nem szabad porzsákot csatlakoztatni. Az elszívó rendszer ellenkező esetben eldugulhat.

Az optimális elszívás biztosítására a (25) elszívó-adaptert rendszeresen meg kell tisztítani.