# Montáž/výmena pílového kotúča

- Pred všetkými prácami na elektrickom náradí vytiahnite sieťovú zástrčku zo zásuvky.

- Pri montáži pílového listu používajte ochranné pracovné rukavice. Pri kontakte s pílovým kotúčom hrozí nebezpečenstvo poranenia.

- V žiadnom prípade nepoužívajte ako pracovný nástroj brúsne kotúče.

- Používajte len také pílové kotúče, ktorých charakteristika zodpovedá údajom uvedeným v tomto návode na používanie a na elektrickom náradí a ktoré sú testované podľa normy EN 847‑1 a primerane označené.

##

Pri výmene pracovného nástroja položte elektrické náradie najlepšie na čelnú stranu telesa motora.

- Stlačte aretačné tlačidlo vretena (4) a podržte ho stlačené.

- Aretačné tlačidlo vretena (4) aktivujte len pri zastavenom vretene píly. Inak sa môže elektrické náradie poškodiť.

- Kľúčom s vnútorným šesťhranom (17) vyskrutkujte upínaciu skrutku (18) v smere otáčania ➊.

- Vyklopte výkyvný ochranný kryt (11) dozadu a podržte ho.

- Odoberte upínaciu prírubu (19) a pílový kotúč (20) z vretena píly s upevňovacou prírubou (21).

##

Prehľad odporúčaných pílových listov nájdete na konci tohto Návodu na používanie.

##

Pri výmene pracovného nástroja položte elektrické náradie najlepšie na čelnú stranu telesa motora.

- Vyčistite pílový kotúč (20) a všetky upevňovacie časti, ktoré treba namontovať.

- Vyklopte výkyvný ochranný kryt (11) dozadu a podržte ho.

- Nasaďte pílový kotúč (20) na vreteno píly s upevňovacou prírubou (21). Smer rezania zubov (smer šípky na pílovom kotúči) a šípka pre smer otáčania na ochrannom kryte (15) sa musia zhodovať.

- Nasaďte upínaciu prírubu (19) a zaskrutkujte upínaciu skrutku (18) v smere otáčania ➋. Dbajte na správnu montážnu polohu vretena píly s upevňovacou prírubou (21) a upínacej príruby (19).

- Stlačte aretačné tlačidlo vretena (4) a podržte ho stlačené.

- Kľúčom s vnútorným šesťhranom (17) utiahnite upínaciu skrutku (18) v smere otáčania ➋. Uťahovací moment má byť 6–9 Nm, čo zodpovedá dotiahnutiu rukou plus ¼ otáčky.