# Zāģa asmens iestiprināšana/nomaiņa

- Pirms elektroinstrumenta apkopes vai apkalpošanas izvelciet tā elektrokabeļa kontaktdakšu no barojošā elektrotīkla kontaktligzdas.

- Zāģa asmens nomaiņas laikā uzvelciet aizsargcimdus. Pieskaroties zāģa asmeņiem, var gūt savainojumus.

- Nekādā gadījumā neizmantojiet slīpēšanas diskus kā darbinstrumentus.

- Lietojiet vienīgi zāģa asmeņus, kas atbilst šajā lietošanas pamācībā norādītajiem un šim elektroinstrumentam noteiktajiem parametriem, ir pārbaudīti atbilstoši standarta EN 847‑1 prasībām un attiecīgi marķēti.

##

Kad nomaina instrumentu, elektroinstrumentu ir ieteicams novietot tā, ka tas balstās pret motora korpusa priekšdaļu.

- Darbvārpstas fiksēšanas pogu (4) nospiediet un turiet nospiestu.

- Nospiediet darbvārpstas fiksēšanas taustiņu (4) tikai laikā, kad slīpmašīnas darbvārpsta negriežas. Pretējā gadījumā elektroinstruments var tikt bojāts.

- Ar sešstūra stieņatslēgu (17) izskrūvējiet spriegotājskrūvi (18), griežot to virzienā ➊.

- Kustīgo aizsargpārsegu (11) atvirziet un turiet.

- Noņemiet piespiedējpaplāksni (19) un zāģa asmeni (20) no zāģa darbvārpstas ar balstpaplāksni (21).

##

Pārskats par ieteicamajiem zāģa asmeņiem ir sniegts šīs pamācības beigās.

##

Kad nomaina instrumentu, elektroinstrumentu ir ieteicams novietot tā, ka tas balstās pret motora korpusa priekšdaļu.

- Notīriet zāģa asmeni (20) un visas montējamās spriegotājdaļas.

- Kustīgo aizsargpārsegu (11) atvirziet un turiet.

- Uzlieciet zāģa asmeni (20) uz zāģa darbvārpstas ar balstpaplāksni (21). Zobu vērsumam (skatīt bultiņu uz zāģa asmens) ir jāsakrīt ar griešanās virzienu, ko norāda bultiņa uz aizsargpārsega (15).

- Uzlieciet uz zāģa asmens piespiedējpaplāksni (19) un ieskrūvējiet spriegotājskrūvi (18), griežot to virzienā ➋. Zāģa darbvārpstas ar balstpaplāksni (21) un piespiedējpaplāksnes (19) montāžas stāvoklim ir jābūt pareizam.

- Darbvārpstas fiksēšanas pogu (4) nospiediet un turiet nospiestu.

- Ar sešstūra stieņatslēgu (17) stingri ieskrūvējiet spriegotājskrūvi (18), griežot to virzienā ➋. Pievilkšanas momentam ir jābūt 6–9 Nm, proti, skrūve ir jāieskrūvē manuāli, tad – ar instrumentu par vēl ¼ apgrieziena.