# Поставяне/смяна на режещия диск

- Преди извършване на каквито и да е дей‌ности по електроинструмента изключ‌вайте щепсела от захранващата мрежа.

- При монтирането на циркулярния диск работете с предпазни ръкавици. При допир до циркулярния диск съществува опасност да се нараните.

- В никакъв случай не използвайте абразивни дискове като работен инструмент.

- Използвайте само циркулярни дискове, които съответстват на посочените в това ръководство за експлоатация и върху електроинструмента данни и са изпитани по EN 847‑1 и обозначени по съответния начин.

##

Най-добре е при смяна на циркулярния диск да поставите електроинструмента легнал на челната страна на електродвигателя.

- Натиснете и задръжте бутона за застопоряване на вала (4).

- Натискайте бутона за застопоряване на вала (4) само при напълно спрял вал. В противен случай електроинструментът може да бъде повреден.

- С шестостенния ключ (17) развийте застопоряващия винт (18) като въртите в посоката ➊.

- Завъртете назад и задръжте шарнирния предпазен кожух (11).

- Свалете застопоряващия фланец (19) и циркулярния диск (20) от циркулярния шпиндел с центроващия фланец (21).

##

Списък на препоръчваните режещи листове можете да намерите в края на това ръководство за експлоатация.

##

Най-добре е при смяна на циркулярния диск да поставите електроинструмента легнал на челната страна на електродвигателя.

- Почистете циркулярния диск (20) и всички детайли, които ще монтирате.

- Завъртете назад и задръжте шарнирния предпазен кожух (11).

- Поставете циркулярния диск (20) върху циркулярния шпиндел с центроващия фланец (21). Посоката на рязане на зъбите (означена със стрелка върху диска) и посоката на въртене (означена със стрелка върху предпазния кожух (15)) трябва да съвпадат.

- Поставете застопоряващия фланец (19) и навийте винта (18) като го въртите в посоката ➋. Внимавайте за правилното монтажно положение на циркулярния шпиндел с центроващия фланец (21) и застопоряващия фланец (19).

- Натиснете и задръжте бутона за застопоряване на вала (4).

- С шестостенния ключ (17) затегнете застопоряващия винт (18) като го въртите в посоката ➋. Моментът на затягане трябва да е 6–9 Nm; това съответства прибл. на затягане на ръка плюс ¼ оборота.