# ข้อแนะนำในการทำงาน

- ดึง‌ปลั๊กไฟ‌ออกจาก‌เต้าเสียบ‌ก่อน‌ปรับ‌แต่ง‌เครื่อง

ความกว้างการตัดจะแตกต่างกันไปตามใบเลื่อยที่ใช้

ต้อง‌ป้องกัน‌ใบเลื่อย‌ไม่ให้‌ถูก‌กระทบ‌กระแทก

เคลื่อน‌เครื่อง‌อย่าง‌‌สม่ำเสมอ‌‌และ‌‌ป้อน‌‌เบาๆ ไป‌‌ใน‌‌ทิศทาง‌ตัด เพื่อให้ได้คุณภาพการตัดที่ดี การ‌เคลื่อน‌‌เครื่อง‌‌ไป‌‌ข้างหน้า‌เกิน‌‌กำลัง‌‌จะ‌‌บั่นทอน‌‌อายุ‌‌การ‌ใช้งาน‌‌ของ‌‌เครื่องมือ‌ตัด‌‌และ‌‌อาจ‌‌ทำให้‌เครื่องมือ‌‌ไฟฟ้า‌‌ชำรุด‌‌ได้

ปฏิบัติงานโดยใช้อัตราป้อนที่สม่ำเสมอกันทุกครั้ง และตรวจสอบให้แน่ใจว่าใบเลื่อยมีความเร็วรอบคงที่ หลีกเลี่ยงการเพิ่มอัตราป้อน (เช่น เมื่อทำงานกับไม้ที่เปียกชื้น ไม้แปรรูปด้วยแรงดัน หรือกิ่งไม้) และการลดความเร็วรอบที่เกี่ยวเนื่องกัน เพื่อป้องกันไม่ให้ฟันบนใบเลื่อยร้อนเกินไป

ประสิทธิภาพ‌การ‌เลื่อย‌และ‌คุณภาพ‌การตัด‌ขึ้น‌อยู่‌กับ‌สภาพ‌และ‌ลักษณะ‌ฟัน‌ของ‌ใบเลื่อย‌เป็นหลัก ดังนั้น‌ให้ใช้‌เฉพาะ‌ใบเลื่อย‌ที่‌คม‌และ‌เหมาะกับ‌ประเภท‌วัสดุ‌ชิ้นงาน‌เท่านั้น

เมื่อคุณเริ่มขั้นตอนการเลื่อยหรือปฏิบัติงานต่อ ให้ปรับศูนย์ใบเลื่อยในช่องใบเลื่อยจนได้ระยะ และตรวจสอบให้แน่ใจว่าฟันเลื่อยไม่ติดขัดในชิ้นงาน ทั้งนี้เพื่อป้องกันการดีดกลับหรือหลุดออกจากชิ้นงานของใบเลื่อย

##

หลัก‌การเลือก‌ใบเลื่อย‌ที่‌ถูกต้อง คือ‌ต้อง‌เลือก‌ตาม‌ประเภท‌ของ‌ไม้ คุณภาพ‌ของ‌ไม้ และ‌ต้อง‌ดู‌ว่า‌ต้องการ‌ตัด‌ตาม‌ยาว‌หรือ‌ตาม‌ขวาง

เมื่อ‌ตัด‌ไม้‌จำพวก‌สน‌ตาม‌แนว‌ยาว จะ‌ได้‌เศษไม้‌ขด‌เป็น‌วง‌ยาว

ฝุ่นไม้โอ๊ก และไม้บีช เป็นอันตรายต่อสุขภาพอย่างยิ่ง ดังนั้นเมื่อทำงานต้องดูดฝุ่นออกเสมอ

##

แผงกำหนดแนวขนาน (10) ทำให้สามารถตัดเลียบขอบชิ้นงาน และตัดเป็นท่อนยาวในขนาดเท่าๆ กันได้อย่างเที่ยงตรง

คลายน๊อตปีก (7) และเลื่อนมาตราส่วนของแผงกำหนดแนวขนาน (10) ผ่านตัวนำในแผ่นฐาน (12) ตั้งความกว้างการตัดที่ต้องการเป็นค่ามาตราส่วนไว้ที่เครื่องหมายตัด (9) หรือ (8) ที่เกี่ยวข้อง ดูบท "เครื่องหมายตัด" ขันน๊อตปีก (7) กลับเข้าที่เดิม

##

สำหรับ‌การตัด‌ชิ้นงาน‌ขนาดใหญ่‌หรือ‌ตัด‌ขอบตรง ให้‌หนีบ‌แผ่น‌กระดาน‌หรือ‌ท่อนไม้‌ยาว‌เข้ากับ‌ชิ้นงาน‌เพื่อ‌ใช้‌เป็น‌แผงช่วย‌นำทาง ท่าน‌สามารถ‌เคลื่อน‌แผ่นฐาน‌ของ‌เลื่อย‌วงเดือน‌เลียบ‌ไปตาม‌แผงช่วย‌นำทาง