# การดูดฝุ่น/ขี้เลื่อย

ฝุ่น‌ที่‌ได้จาก‌วัสดุ เช่น เคลือบผิว‌ที่มี‌สาร‌ตะกั่ว ไม้‌บาง‌ประเภท แร่ธาตุ และ‌โลหะ อาจ‌เป็น‌อันตราย‌ต่อ‌สุขภาพ การสัมผัส‌หรือ‌การหายใจ‌เอา‌ฝุ่น‌เข้าไป‌อาจ‌ทำให้‌เกิด‌ปฏิกิริยา‌แพ้ฝุ่น และ/‌หรือ‌นำมา‌ซึ่ง‌โรค‌ติดเชื้อ‌ระบบ‌หายใจ‌แก่‌ผู้ใช้‌เครื่อง‌หรือ‌ผู้‌ที่‌ยืน‌อยู่‌ใกล้เคียง
ฝุ่น‌บาง‌ประเภท เช่น ฝุ่น‌ไม้โอ๊ก หรือ‌ไม้บีช นับเป็น‌สาร‌ที่‌ทำให้‌เกิด‌มะเร็ง โดยเฉพาะ‌อย่างยิ่ง‌เมื่อ‌ผสมกับ‌สาร‌เติมแต่ง‌เพื่อ‌บำบัด‌ไม้ (โครเมต ผลิตภัณฑ์‌รักษา‌เนื้อไม้) สำหรับ‌วัสดุ‌ที่‌‌มี‌แอสเบสทอส‌ต้อง‌ให้‌ผู้‌เชี่ยวชาญ‌ทำงาน‌เท่านั้น

- ใช้‌ระบบ‌ดูดฝุ่น‌ออก‌ที่‌เหมาะสม‌กับ‌ประเภท‌วัสดุ มาก‌เท่าที่‌จะ‌ทำได้
- จัด‌สถานที่‌ทำงาน‌ให้‌มี‌การระบาย‌อากาศ‌ที่ดี
- ขอแนะนำ‌ให้‌สวม‌หน้ากาก‌ป้องกัน‌การติดเชื้อ‌ที่มี‌ระดับ-‌ไส้กรอง P2

ปฏิบัติ‌ตาม‌กฎ‌ข้อ‌บังคับ‌สำคัญ‌อื่นๆ ที่‌เกี่ยวกับ‌วัสดุ‌ชิ้นงาน ที่‌บังคับ‌ใช้‌ใน‌ประเทศ‌ของ‌ท่าน

- ป้องกัน‌การสะสม‌ของ‌ฝุ่น‌ใน‌สถานที่‌ทำงาน ฝุ่น‌สามารถ‌ลุกไหม้‌อย่าง‌ง่ายดาย

## การติดตั้งข้อต่อท่อดูดออก (ดูภาพประกอบ E)

เสียบข้อต่อท่อดูดออก (25) เข้าบนช่องพ่นขี้กบออก (14) จนเข้าล็อค ให้ยึดข้อต่อท่อดูดออก (25) ด้วยสกรูยึด (26) อีกที

ท่อดูดฝุ่นขนาดเส้นผ่าศูนย์กลาง 35 มม. สามารถต่อเข้ากับข้อต่อท่อดูดออก (25)

- อย่าติดตั้งข้อต่อท่อออกหากไม่มีการต่อเข้ากับเครื่องดูดฝุ่นภายนอก มิฉะนั้น‌ช่อง‌ดูดออก‌อาจ‌อุดตัน‌ได้

- อย่าสวมถุงเก็บผงเข้ากับข้อต่อท่อดูดออก มิฉะนั้น‌ระบบ‌ดูดออก‌อาจ‌อุดตัน‌ได้

เพื่อให้ดูดผงออกได้อย่างมีประสิทธิภาพมากที่สุด ต้องทำความสะอาดข้อต่อท่อดูดออก (25) เป็นประจำ