# Umetanje/zamjena lista kružne pile

- Prije svih radova na električnom alatu izvucite mrežni utikač iz utičnice.

- Kod montaže lista pile nosite zaštitne rukavice. Kod dodirivanja lista pile postoji opasnost od ozljeda.

- Ni u kojem slučaju ne koristite brusne ploče kao radni alat.

- Koristite samo listove pile koji odgovaraju karakterističnim podacima navedenim u ovim uputama za uporabu i na električnom alatu i koji su ispitani prema EN 847‑1 i odgovarajuće označeni.

##

Kod zamjene alata najbolje je da električni alat odložite na prednju stranu kućišta motora.

- Pritisnite tipku za blokadu vretena (4) i držite je pritisnutu.

- Pritisnite tipku za blokadu vretena (4) samo dok vreteno pile miruje. Električni alat bi se inače mogao oštetiti.

- Šesterokutnim ključem (17) odvrnite stezni vijak (18) u smjeru vrtnje ➊.

- Okrenite njišući štitnik (11) prema natrag i čvrsto ga držite.

- Skinite steznu prirubnicu (19) i list pile (20) s vretena pile s prihvatnom prirubnicom (21).

##

Pregled preporučenih listova pile možete naći na kraju ovih uputa.

##

Kod zamjene alata najbolje je da električni alat odložite na prednju stranu kućišta motora.

- Očistite list pile (20) i sve stezne dijelove koje treba montirati.

- Okrenite njišući štitnik (11) prema natrag i čvrsto ga držite.

- Postavite list pile (20) na vreteno pile s prihvatnom prirubnicom (21). Smjer rezanja zubaca (smjer strelice na listu pile) i strelica smjera vrtnje na štitniku (15) moraju se podudarati.

- Stavite steznu prirubnicu (19) i uvrnite stezni vijak (18) u smjeru vrtnje ➋. Pazite na ispravan položaj vretena pile s prihvatnom prirubnicom (21) i stezne prirubnice (19).

- Pritisnite tipku za blokadu vretena (4) i držite je pritisnutu.

- Šesterokutnim ključem (17) zategnite stezni vijak (18) u smjeru vrtnje ➋. Pritezni moment treba iznositi 6–9 Nm, to odgovara zatezanju rukom uključujući ¼ okretaja.