# Darba režīmi

##

- Izvēlieties apstrādājamā priekšmeta biezumam atbilstošu zāģēšanas dziļumu. Zem apstrādājamā priekšmeta redzamās asmens daļas augstums nedrīkst pārsniegt zāģa asmens zobu augstumu.

Atbrīvojiet fiksējošo sviru (22). Lai samazinātu zāģēšanas dziļumu, attāliniet zāģa korpusu no pamatnes (12), bet, lai palielinātu zāģēšanas dziļumu, tuviniet zāģa korpusu pamatnei (12). Iestatiet vēlamo zāģēšanas dziļumu atbilstoši nolasījumiem uz zāģēšanas dziļuma skalas. Tad no jauna stingri pievelciet fiksējošo sviru (22).

Ja pēc fiksējošās sviras (22) atbrīvošanas vēlamo zāģēšanas dziļumu neizdodas pilnībā iestatīt, pavelciet fiksējošo sviru (22) prom no zāģa un pārvietojiet lejup. Tad atlaidiet fiksējošo sviru (22). Atkārtojiet šīs darbības, līdz vēlamo zāģēšanas dziļumu izdodas iestatīt.

Ja pēc fiksējošās sviras (22) pievilkšanas zāģēšanas dziļumu neizdodas pilnībā fiksēt, pavelciet fiksējošo sviru (22) prom no zāģa un pārvietojiet augšup. Tad atlaidiet fiksējošo sviru (22). Atkārtojiet šīs darbības, līdz zāģēšanas dziļumu izdodas fiksēt.

##

Elektroinstrumentu ieteicams novietot tā, lai tas balstītos pret asmens aizsargpārsega (15) pieres daļu.

Atskrūvējiet spārnskrūves (6). Nolieciet zāģi sānu virzienā. Iestatiet vēlamo zāģēšanas leņķi, vadoties pēc nolasījumiem uz zāģēšanas leņķa skalas (5). No jauna stingri pieskrūvējiet spārnskrūves (6).

Norāde: veidojot slīpos zāģējumus, zāģēšanas dziļums ir mazāks par vērtību, kas ir nolasāma uz zāģēšanas dziļuma skalas (23).

##

Trases marķējums zāģēšanas leņķim 0° (9) parāda zāģa asmens novietojumu, veidojot zāģējumus taisnā leņķī. Trases marķējums zāģēšanas leņķim 45° (8) parāda zāģa asmens novietojumu, veidojot zāģējumus 45° leņķī.

Lai nodrošinātu vēlamo zāģējuma precizitāti, no‌vie‌tojiet zāģi uz apstrādājamā priekšmeta virsmas, kā parādīts attēlā. Zāģējuma trasi vislabāk noteikt praktis‌ku mēģinājumu ceļā.