# Instrucţiuni de siguranţă pentru ferăstraie circulare

##

- PERICOL: Ţineţi-vă mâinile departe de zona de tăiere şi de pânza de ferăstrău. Ţineţi a doua mână pe mânerul auxiliar sau pe carcasa motorului. Dacă ambele mâini ţin ferăstrăul, ele nu pot fi tăiate de pânza de ferăstrău.

- Nu introduceţi mâna sub piesa de lucru. Apărătoarea nu vă poate proteja de pânza de ferăstrău de sub piesa de lucru.

- Reglaţi adâncimea de tăiere în funcţie de grosimea piesei de lucru. Sub piesa de lucru, din pânza de ferăstrău ar trebui să se vadă mai puţin de un dinte întreg.

- În timpul tăierii, nu ţineţi niciodată cu mâinile piesa de lucru şi nu o sprijiniţi pe picior. Asiguraţi piesa de lucru pe o platformă stabilă. Este important să sprijiniţi în mod corespunzător piesa de lucru, pentru a reduce la minimum expunerea corporală, agăţarea pânzei de ferăstrău sau pierderea controlului.

- Ţineţi scula electrică numai de mânerele izolate atunci când executaţi lucrări la care accesoriul de tăiere poate nimeri conductori electrici ascunşi sau propriul cablu de alimentare. Contactul cu un conductor "sub tensiune" va pune "sub tensiune" şi componentele metalice neizolate ale sculei electrice, putând electrocuta operatorul.

- La tăiere folosiţi un limitator paralel sau un limitator de ghidare cu margine dreaptă. Aceasta îmbunătăţeşte precizia de tăiere şi reduce riscul agăţării pânzei de ferăstrău.

- Folosiţi întotdeauna pânze de ferăstrău având orificiul de prindere de dimensiunile şi forma corectă (diamant versus rotund). Pânzele de ferăstrău care nu se potrivesc cu sistemul de prindere al ferăstrăului vor funcţiona descentrat, provocând pierderea controlului.

- Nu folosiţi niciodată garnituri sau bolţuri de prindere ale pânzelor de ferăstrău care sunt deteriorate sau necorespunzătoare. Garniturile şi bolţul de prindere ale pânzei de ferăstrău au fost au fost special construite pentru ferăstrăul dumneavoastră, pentru funcţionarea sa sigură şi obţinerea unor performanţe optime.

##

- reculul este o reacţie bruscă la o pânză de ferăstrău îndoită, înţepenită, sau descentrată, cauzând ridicarea din piesa de lucru a ferăstrăului necontrolat şi aruncarea sa spre operator;

- când pânza de ferăstrău este îndoită sau înţepenită ca urmare a închiderii fantei de tăiere, pânza de ferăstrău se opreşte iar reacţia motorului împinge rapid unitatea spre operator;

- dacă pânza de ferăstrău se răsuceşte sau se descentrează în tăietură, dinţii de pe marginea posterioară a pânzei de ferăstrău pot intra în suprafaţa lemnului provocând ieşirea pânzei de ferăstrău din tăietură şi făcând-o să ricoşeze înapoi, spre operator.

Reculul este consecinţa utilizării greşite şi/sau defectuoase a ferăstrăului şi poate fi evitat prin măsuri preventive adecvate, precum cele descrise în continuare.

- Ţineţi ferm, cu ambele mâini, ferăstrăul şi aduceţi-vă braţele într-o poziţie în care să puteţi controla forţele de recul. Poziţionaţi-vă corpul în oricare parte a pânzei de ferăstrău, dar nu coliniar cu pânza de ferăstrău. Reculul poate face ferăstrăul să sară înapoi, dar forţele de recul pot fi controlate de operator prin adoptarea unor măsuri preventive adecvate.

- Când pânza de ferăstrău se blochează sau dacă întrerupeţi tăierea dintr-un motiv oarecare, eliberaţi butonul de pornire şi ţineţi ferăstrăul nemişcat în material până când pânza de ferăstrău se opreşte complet. Nu încercaţi niciodată să scoateţi ferăstrăul din fanta de tăiere sau să trageţi ferăstrăul spre spate cât timp pânza de ferăstrău încă se mai roteşte, în caz contrar existând pericol de recul. Identificaţi şi eliminaţi cauza blocării pânzei de ferăstrău.

- Atunci când reporniţi un ferăstrău aflat în piesa de lucru, centraţi pânza de ferăstrău în tăietură, astfel încât dinţii de ferăstrău să nu se angreneze în material. Dacă o pânză de ferăstrău se blochează, aceasta s-ar putea ridica sau ar putea fi aruncată înapoi din piesa de lucru în momentul repornirii ferăstrăului.

- Sprijiniţi panourile mari pentru a reduce la minimum riscul de blocare şi de recul al pânzei de ferăstrău. Panourile mari se pot încovoia sub propria greutate. Panourile trebuie sprijinite pe ambele părţi ale discului, atât în apropierea liniei de tăiere cât şi la margine.

- Nu folosiţi pânze de ferăstrău tocite sau deteriorate. Pânzele de ferăstrău neascuţite sau montate incorect realizează o tăietură îngustă, ducând la o frecare excesivă, blocarea pânzei de ferăstrău.şi recul.

- Pârghiile de reglare a adâncimii şi a unghiului de înclinare a pânzei de ferăstrău trebuie să fie bine strânse şi fixate înainte de a executa tăierea. Dacă dispozitivul de reglare a pânzei de ferăstrău se deplasează în timpul tăierii, aceasta ar putea provoca un blocaj sau un recul.

- Fiţi extrem de precauţi atunci când tăiaţi în pereţi existenţi sau alte zone fără vizibilitate. Pânza de ferăstrău ieşită în afară poate tăia obiecte care să provoace recul.

##

- Înainte de fiecare utilizare, verificaţi dacă apărătoarea inferioară se închide corect. Nu folosiţi ferăstrăul dacă apărătoarea inferioară nu se mişcă liber şi nu se închide instantaneu. Nu fixaţi sau nu legaţi niciodată apărătoarea inferioară în poziţie deschisă.Dacă, în mod accidental ferăstrăul cade jos, apărătoarea inferioară ar putea fi îndoită. Ridicaţi apărătoarea inferioară cu mânerul de retractare şi asiguraţi-vă că se mişcă liber şi nu atinge pânza de ferăstrău sau oricare altă componentă, în niciun unghi şi nicio adâncime de tăiere.

- Verificaţi dacă arcul apărătoarei este în bună stare de funcţionare. În cazul nefuncţionării corespunzătoare a apărătoarei şi a arcului, înainte de utilizare, trebuie efectuată întreţinerea lor. Apărătoarea poate funcţiona greoi din cauza unor componente deteriorate, a unor depuneri persistente sau a acumulării de deşeuri.

- Apărătoarea inferioară poate fi retractată manual numai în vederea unor tăieri speciale ca "tăieri cu avans în adâncime" şi "tăieri combinate". Ridicaţi apărătoarea inferioară cu mânerul de retractare şi de îndată ce pânza de ferăstrău intră în material, apărătoarea inferioară trebuie eliberată. La toate celelalte lucrări de tăiere, apărătoarea inferioară trebui să funcţioneze automat.

- Înainte de a pune ferăstrăul pe bancul de lucru sau pe jos, aveţi întotdeauna grijă ca apărătoarea inferioară să acopere pânza de ferăstrău. O pânză de ferăstrău neprotejată, în derivă, va provoca deplasarea spre spate a ferăstrăului, tăind tot ce-i stă în cale. Ţineţi cont de timpul necesar până la oprirea pânzei de ferăstrău după eliberarea butonului de pornire.

##

- Nu introduceţi mâinile în orificiul de eliminare aşchii. Vă puteţi răni din cauza pieselor care se rotesc.

- Nu lucraţi cu ferăstrăul deasupra capului. Astfel nu veţi avea un control suficient asupra sculei electrice.

- Folosiţi detectoare adecvate pentru a localiza conducte de alimentare ascunse sau adresaţi‑vă în acest scop regiei locale furnizoare de utilităţi. Contactul cu conductorii electrici poate duce la incendiu şi electrocutare. Deteriorarea unei conducte de gaz poate provoca explozii. Spargerea unei conducte de apă cauzează pagube materiale sau poate duce la electrocutare.

- Prindeţi strâns scula electrică cu ambele mâini în timpul lucrului şi asiguraţi-vă o poziţie stabilă. Scula electrică este condusă mai sigur cu ambele mâini.

- Nu folosiţi scula electrică în regim staţionar. Nu este destinată utilizării împreună cu masa de lucru pentru ferăstrău.

- La „tăierea cu intrare directă în material“, care nu se execută în unghi drept, asiguraţi placa de ghidare a ferăstrăului împotriva deplasării laterale. O deplasare laterală poate duce la blocarea pânzei de ferăstrău şi prin aceasta, la recul.

- Asiguraţi piesa de lucru. O piesă de lucru fixată cu dispozitive de prindere sau într‑o menghină este ţinută mai sigur decât cu mâna dumneavoastră.

- Înainte de a pune jos scula electrică aştep‌taţi ca aceasta să se oprească complet. Dispozitivul de lucru se poate agăţa şi duce la pierderea controlului asupra sculei electrice.

- Nu folosiţi pânze de ferăstrău din oţel rapid. Astfel de pânze de ferăstrău se pot rupe cu uşurinţă.

- Nu tăiaţi metale feroase. Aşchiile incandescente pot provoca aprinderea sistemului de aspirarea prafului.

- Purtaţi mască de protecţie împotriva prafului.