# Isætning/skift af rundsavklinge

- Træk stikket ud af stikkontakten, før der udføres arbejde på el‑værktøjet.

- Brug beskyttelseshandsker, når savklingen monteres. Berøring med savklingen er forbundet med kvæstelsesfare.

- Brug aldrig slibeskiver som indsatsværktøj.

- Brug kun savklinger, der svarer til de tekniske data, der er angivet i denne vejledning og på elværktøjets typeskilt, og som er kontrolleret og mærket tilsvarende iht. EN 847‑1.

##

Ved skift af værktøj anbefales det at lægge el-værktøjet på forsiden af motorhuset.

- Tryk på spindelåseknappen (4), og hold den inde.

- Aktivér kun spindellåseknappen (4), når savspindlen står stille. Ellers kan el‑værktøjet blive beskadiget.

- Skru med unbrakonøglen (17) spændeskruen (18) ud i drejeretning ➊.

- Sving pendulbeskyttelsesskærmen (11) tilbage, og hold den fast.

- Tag spændeflangen (19) og savklingen (20) af savspindlen med holdeflange (21).

##

Du finder en oversigt over anbefalede savklinger i slutningen af denne vejledning.

##

Ved skift af værktøj anbefales det at lægge el-værktøjet på forsiden af motorhuset.

- Rengør savklingen (20) og alle spændedele, der skal monteres.

- Sving pendulbeskyttelsesskærmen (11) tilbage, og hold den fast.

- Sæt savklingen (20) på savspindlen med holdeflange (21). Tændernes skæreretning (pilenes retning på savklingen) og drejeretningspilen på beskyttelsesskærmen (15) skal stemme overens.

- Sæt spændeflangen (19) på, og skru spændeskruen (18) fast i drejeretningen ➋. Sørg for, at savspindlen med holdeflange (21) og spændeflange (19) monteres korrekt.

- Tryk på spindelåseknappen (4), og hold den inde.

- Spænd med unbrakonøglen (17) spændeskruen (18) fast i drejeretningen ➋. Tilspændingsmomentet skal være 6–9 Nm, hvilket svarer til håndfast plus ¼ omdrejning.