# Driftstilstande

##

- Tilpas snitdybden til emnets tykkelse. Der bør være mindre end en fuld tandhøjde synlig under emnet.

Løsn spændehåndtaget (22). For at få en mindre snitdybde trækker du saven væk fra bundpladen (12), og for at forøge snitdybde trykker du saven mod bundpladen (12). Indstil det ønskede mål på snitdybdeskalaen. Spænd spændehåndtaget (22) igen.

Hvis du efter at have løsnet spændehåndtaget (22) ikke kan justere snitdybden helt som ønsket, skal du trække spændehåndtaget (22) væk fra saven og svinge det nedad. Slip spændehåndtaget (22) igen. Gentag processen, til den ønskede snitdybde kan indstilles.

Hvis du efter at have spændt spændehåndtaget (22) ikke kan fiksere snitdybden helt som ønsket, skal du trække spændehåndtaget (22) væk fra saven og svinge det opad. Slip spændehåndtaget (22) igen. Gentag processen, til snitdybden er fikseret

##

Det er bedst at lægge el-værktøjet på forsiden af beskyttelsesskærmen (15).

Løsn vingeskruerne (6). Sving saven sideværts. Indstil det ønskede mål på skalaen (5). Spænd vingeskruerne (6) igen.

Bemærk: Ved geringssnit er snitdybden mindre end den viste værdi på snitdybdeskalaen (23).

##

Snitmarkeringen 0° (9) viser savklingens position ved retvinklede snit. Snitmarkeringen 45° (8) viser savklingens position ved 45°-snit.

For at opnå et nøjagtigt snit skal du sætte rundsaven an mod emnet som vist på billedet. Det anbefales at lave et prøvesnit.