# Указания за работа

- Преди извършване на каквито и да е дей‌ности по електроинструмента изключ‌вайте щепсела от захранващата мрежа.

Широчината на среза варира в зависимост от използвания циркулярен диск.

Предпазвайте режещите дискове от резки натоварвания и удари.

Водете електроинструмента равномерно и с леко избутване по посока на рязането, за да постигнете добро качество на среза. Твърде силното избутване намалява експлоатационния живот на работните инструменти значително и може да навреди на електроинструмента.

Винаги работете с равномерно избутване и следете оборотите на режещия лист да остават константни. Избягвайте увеличение на избутването (напр. при обработката на влажна дървесина, обработена с притискане строителна дървесина или клони) и свързаното с това намаляване на оборотите, за да избегнете прегряване на зъбците на режещия лист.

Производителността на рязане и качеството на среза зависят в значителна степен от състоянието и формата на зъбите на режещия диск. Затова използвайте само добре заточени и подходящи за разрязвания материал дискове.

Ако започнете или продължите процес на рязане, центрирайте режещия лист в отвора и се уверете, че зъбците не са вклинени в обработвания детайл. Така предотвратявате откат или изкарване на режещия лист от обработвания детайл.

##

Изборът на режещия диск зависи от вида на дървесината, качеството и дали се разрязва надлъжно или напречно на влакната.

При надлъжно рязане на детайли от иглолистна дървесина (смърч) се образуват дълги спиралообразни стърготини.

Отделящият се при обработването на бук и дъб прах е изключително вреден за здравето, затова винаги работете с прахоуловителна/аспирационна система.

##

Опората за успоредно водене (10) позволява извършването на прецизни срезове успоредно на ръб на детайла, напр. разрязването на еднакви летви.

Развийте винта с крилчата глава (7) и вкарайте скалата на опората за успоредно водене (10) през водачите в основната плоча (12). Настройте желаната широчина на рязане на скалата със съответната маркировка (9), респ. (8), вижте раздел "Маркировки за среза". Затегнете отново винта с крилчата глава (7).

##

За обработване на по‑големи детайли или за разрязване по права линия можете да закрепите към детайла дъска или летва като помощна опора и да водите циркуляра, като опирате основната плоча към нея.